கிரண் சேத்தி

கிரண் சேத்தி (Kiran Sethi) இந்தியாவின் தில்லியின் காவல்துறை அதிகாரி ஆவார். இவர் இந்தியா முழுவதும் பெண்கள் தற்காப்பு மற்றும் காவல் சேவைகள் பயிற்சி முகாம்களை ஏற்பாடு செய்ததற்காக அறியப்பட்டவர். இதற்காக இவர் 2015-ல் மத்திய உள்துறை அமைச்சர் ராஜ்நாத் சிங்கால் கௌரவிக்கப்பட்டார்.

வாழ்க்கை 
கிரண் சேத்தியின் குடும்பம் தில்லியில் வசித்து வருகிறது. இவர் 1987-ல் காவல்துறையில் சேருவதற்கு முன்பு இந்திய மக்கள் தொடர்பு நிறுவனத்தில் இதழியல் பயின்றார். இவர் காவல்துறை ஆய்வாளராகப் பதவி வகித்தார். மேலும் பாலியல் வன்கொடுமை மற்றும் குழந்தை பாலியல் துஷ்பிரயோகம் தொடர்பான வழக்குகளை அடிக்கடி விசாரித்து வருகிறார். 2015ஆம் ஆண்டளவில் 5000க்கும் மேற்பட்ட பள்ளி மற்றும் பல்கலைக்கழக மாணவர்களுக்குப் பயிற்சி அளித்த தற்காப்புப் பாடமான 'பிரஹார்' பயிற்சியின் தலைமைப் பயிற்சியாளராக உள்ளார். 200க்கும் மேற்பட்ட செவித்திறன் மற்றும் பார்வை குறைபாடுள்ள மாணவர்களுக்குத் தற்காப்பு பயிற்சி அளித்துள்ளார். பள்ளி மாணவர்களுக்காக மிகப்பெரிய அளவில் தற்காப்பு பயிற்சியினை ஏற்பாடு செய்ததன் விளைவாக லிம்கா சாதனைகள் புத்தகத்தில் இவரது பெயர் இடம்பிடித்தது. 2014ஆம் ஆண்டில், பணியில் இல்லாதபோது, குடிபோதையில் ஒருவரால் கடத்தப்பட்டுத் தாக்கப்பட்ட பார்வையற்ற சிறுமியை சேத்தி காப்பாற்றினார்.

தற்காப்பு கலை சாதனைகள் 

 கறுப்பு பட்டை, 1999, உலக கராத்தே அமைப்பிலிருந்து
 2000ஆம் ஆண்டு டேக்வாண்டோ கூட்டமைப்பு, இந்தியா, தேசிய போட்டியில் வெற்றி
 2006ல் 15வது உலகக் கோப்பையில் இந்தியாவைப் பிரதிநிதித்துவப்படுத்தினார்

மேற்கோள்கள் 

வாழும் நபர்கள்
காவல்துறை
இந்திய காவல் பணி அதிகாரிகள்